מייקל ג'יי. פוקס

מייקל אנדרו פוקס (באנגלית: Michael Andrew Fox; נולד ב-9 ביוני 1961), המוכר בשם הבמה מייקל ג'יי פוקס (Michael J. Fox), הוא שחקן קולנוע וטלוויזיה קנדי-אמריקאי. זוכה חמישה פרסי אמי, ארבעה פרסי גלובוס הזהב ושני פרסי גילדת שחקני המסך. נודע  בעיקר מתפקידיו בטרילוגיית סרטי "בחזרה לעתיד" ובטרילוגיית סרטי "סטיוארט ליטל" (1999), (2002), (2006). בשנת 2020 פרש ממשחק בעקבות החמרה במחלת הפרקינסון בה לקה, אולם ב-2025 החל לחזור בהדרגה לפעילות.

 ביוגרפיה 
נולד בשם מייקל אנדרו פוקס באדמונטון, אלברטה שבקנדה, למשפחה נוצרית ממוצא אנגלי וצפון-אירי. פוקס ומשפחתו נאלצו לעבור מספר בתים ברחבי מולדתו הקנדית, היות שאביו עבד בכוחות הביטחון הקנדיים. לבסוף הם השתקעו בפרוור ברנבי בוונקובר, קולומביה הבריטית שבקנדה, כשאביו ויליאם פוקס החליט לפרוש מעבודתו בשנת 1971.

פוקס כיכב בטלוויזיה האמריקאית בסרט "מכתבים מפרנק", בשם "מייקל פוקס". הוא התכוון להמשיך להשתמש בשם זה, אך כשנרשם לגילדת שחקני המסך (Screen Actors Guild) הסתבר ששחקן נוסף נקרא באותו שם. באוטוביוגרפיה שלו, "Lucky Man", מסביר פוקס שהיה עליו לשנות את שמו, אך לא אהב את הצליל של שמו האמצעי "אנדרו" או "אנדי" . ואז החליט להשתמש באות אמצעית יחידה, אך משום שלא רצה שיקראו לו Michael A. Fox [נשמע כמו - מייקל ה-שועל ("מושך" בסלנג דאז), או לחלופין כמו הגייה קנדית Michael Eh? Fox] החליט לאמץ את האות .J (ג'יי.) כהוקרה לשחקן האופי האמריקאי מייקל ג'יי. פולארד.

 קריירה 
פוקס הצטלם לסדרת הטלוויזיה הקנדית "לאו ואני" בשנת 1976, כשהיה בן 15 (הסדרה עלתה לאוויר רק בשנת 1981). בגיל 18 הגיע פוקס מקנדה ללוס אנג'לס, קליפורניה, על מנת להמשיך ולפתח את הקריירה שלו כשחקן.

בין תפקידיו המפורסמים: מרטי מק'פליי בטרילוגיית הסרטים "בחזרה לעתיד" (1985–1990), סקוט האווארד בסרט האימה-קומי "זאב צעיר" (1985), אלכס פ. קיטון בסדרת הטלוויזיה "קשרי משפחה" (1982–1989) ומייק פלהרטי בסדרה הקומית "ספין סיטי" (1996–2000).

בשנת 1991 חלה פוקס בפרקינסון, ובשנת 1998 חשף זאת לציבור. בשנת 2000, עם החמרת הסימפטומים, פרש פוקס מ"ספין סיטי". אחרי פרישתו הוא השתתף בפרסומות של תרופות נגד פרקינסון, ועד היום הוא מתמודד עם מחלתו. כיום פוקס עדיין משחק בתפקידים קטנים או בהופעות אורח, ומבקר בתוכניות אירוח. ב-2008 הוא השתתף בפגישה מיוחדת שנערכה לכל שחקני הסדרה "קשרי משפחה".

ב-21 באוקטובר 2015 גילם, לצדו של כריסטופר לויד המגלם את דמותו של דוק בראון בסדרת הסרטים ולצד הדלוריאן (מכונת זמן), במערכון בתוכנית האירוח של ג'ימי קימל, לציון ההגעה לתאריך העתידי מהסרט "בחזרה לעתיד 2", כשהוא מגלם שוב את דמותו של מרטי מק'פליי.

בשנים 2010–2016 שיחק בסדרת הדרמה "האישה הטובה" בתור לואיס קנינג.

בשנים 2013–2014 כיכב בסיטקום "מייקל" ("The Michael J. Fox Show") ששודרה ברשת NBC, בתור מייק הנרי.

בעונתה השנייה של סדרת המתח "השורד המיועד" (2017) השתתף בתפקיד אורח חשוב בדמות עורך הדין המצליח אית'ן ווסט.

בשנת 2023 עלה ב-Apple TV+ הסרט התיעודי "Still: A Michael J. Fox Movie" , המתאר את חייו והתמודדותו עם פרקינסון, תוך שילוב קטעים מסרטים ותוכניות בהם השתתף.

פוקס נכלל ברשימת טיים 100 לשנת 2024 כהוקרה על תרומתו הרב-גונית לחברה - בקריירת משחק ובמחקר מחלת פרקינסון.

בשנת 2025 הוענקה לו מדליית החירות הנשיאותית האמריקאית, על ידי ג'ו ביידן. במאי 2025 פורסם כי פוקס ישוב למשחק בעונתה השלישית של סדרת הדרמה הקומית "שרינקינג", מבית אפל TV פלוס. זה איחוד מקצועי בין פוקס ליוצר ביל לורנס, שעבד עמו בעבר בסדרה "ספין סיטי", בה כיכב פוקס במשך ארבע עונות.

 חיים אישיים 
מאז 1988 הוא נשוי לשחקנית האמריקאית-יהודייה טרייסי פולן, ולהם ארבעה ילדים. פוקס מחזיק באזרחות כפולה (קנדית מלידה, ואמריקאית משנת 2000).

 מחלת הפרקינסון ואקטיביזם 
במהלך שנת 1990 החל פוקס להראות סימפטומים מוקדמים של התפתחות מחלת פרקינסון בעת צילומי הסרט "ד"ר הוליווד". במהלך 1991 אובחן כחולה במחלה. לאחר האבחנה החל פוקס לצרוך אלכוהול במידה רבה יחסית, אולם לאחר שפנה לעזרה הצליח להיגמל לחלוטין מהצורך באלכוהול. בשנת 1998 החליט להצהיר באופן רשמי על מצבו בהודעה לתקשורת. מאז ועד היום פוקס הוא חסיד נלהב של חקר מחלת פרקינסון ושל הניסיונות למצוא לה מרפא. לצורך מטרה זו פוקס הקים בשנת 2000 את הקרן The Michael J. Fox Foundation המוקדשת לקידום מציאת מרפא למחלת פרקינסון. הארגון, שהשקיע עד היום קרוב ל-1.5 מיליארד דולרים בחקר מחלת פרקינסון, הפך עם השנים למממן הפרטי הגדול ביותר בעולם של חקר מחלת פרקינסון.

בנובמבר 2020 הודיע פוקס כי יפסיק את קריירת המשחק שלו בגלל מצבו המחמיר של מחלת פרקינסון. הוא הסביר כי המחלה משפיעה על יכולתו לשנן את השורות עבור תפקידי משחק. ב-4 בינואר 2025 הוענקה לו, לצד אישים אחרים, מדליית החירות הנשיאותית האמריקאית, בידי הנשיא ג'ו ביידן.

פילמוגרפיה
קולנוע וסרטים
שנהשם הסרט באנגליתשם הסרט בעבריתתפקידהערות1980<div style="direction: ltr;">Midnight Madnessסקוט לארסון1985<div style="direction: ltr;">Teen Wolfזאב צעירסקוט האווארד<div style="direction: ltr;">Back to the Futureבחזרה לעתידמרטי מק'פליי1987<div style="direction: ltr;">Light of Dayלאור היוםג'ו רסניק<div style="direction: ltr;">The Secret of my Successסוד ההצלחה שליברנטלי פוסטר / קרלטון וויטפילד1988<div style="direction: ltr;">Bright Lights, Big Cityאלף האורות של ניו יורקג'יימי קונוויי1989<div style="direction: ltr;">Casualties of Warחטאי מלחמהאריקסון<div style="direction: ltr;">Back to the Future IIבחזרה לעתיד 2מרטי מק'פליי, מרטי מק'פליי ג'וניור, מרלין מק'פליי1990<div style="direction: ltr;">Back to the Future IIIבחזרה לעתיד 3מרטי מק'פליי, שיימוס מק'פליי1991<div style="direction: ltr;">Doc Hollywoodד"ר הוליוודדוקטור בן סטון<div style="direction: ltr;">The Hard Wayהדרך הקשהניק לאנג1993<div style="direction: ltr;">For Love or Moneyכסף או אהבהדאגלס השוער<div style="direction: ltr;">Homeward Bound: The Incredible Journeyהמסע המופלא הביתהצ'אנסדיבוב<div style="direction: ltr;">Life with Mikeyהחיים עם מייקימייקל צ'פמן1994<div style="direction: ltr;">Where the Rivers Flow Northקלייטון פרנסוורס<div style="direction: ltr;">Greedyדניאל מקטיגו1995<div style="direction: ltr;">Blue in the Faceמוציאים עשןפיט מלוני<div style="direction: ltr;">Coldbloodedטים אלכסנדר<div style="direction: ltr;">The American Presidentהנשיא מאוהבלואיס רוטשילד1996<div style="direction: ltr;">Homeward Bound II: Lost in San Franciscoהמסע המופלא הביתה 2צ'אנסדיבוב<div style="direction: ltr;">The Frightenersעיר הרשעפרנק בניסטר<div style="direction: ltr;">Mars Attacks!הפלישה ממאדיםג'ייסון סטון1999<div style="direction: ltr;">Stuart Littleסטיוארט ליטלסטיוארט ליטלדיבוב2001<div style="direction: ltr;">Atlantis: The Lost Empireאטלנטיס: האימפריה האבודהמיילו ג'יימס טאץ'2002<div style="direction: ltr;">Interstate 60כביש מספר 60מר בייקר<div style="direction: ltr;">Stuart Little IIסטיוארט ליטל 2סטיוארט ליטלדיבוב2005<div style="direction: ltr;">Saving Millyלהציל את מיליעצמוסרט טלוויזיה2006<div style="direction: ltr;">Stuart Little 3: Call of the Wildסטיוארט ליטל 3: הזמנה לטבעסטיוארט ליטלדיבוב

טלוויזיה וסדרות
שנהשם הסדרה באנגליתשם הסדרה בעבריתתפקידהערות1979 Letters from Frankריקי מילר ג'וניור Lou Grantלו גרנטפול סטוןתפקיד אורח1980–1981 Palmerstown, U.S.Aוילי ג'ו הל1981 Trapper John M.Dחדר מיון / טרפר ג'וןאליוט שוויצרתפקיד אורח Leo and Meג'יימי1982 Class of 1984מחזור 1984ארתור סמר1982–1989 Family Tiesקשרי משפחהאלכס פ. קיטון1983 High School U.S.Aג'יי ג'יי מנרס1984 Night Courtבית דין ליליאדי סימסתפקיד אורח1985 Poison Ivyפויזן אייבידניס בקסטר Family Ties Vacationאלכס פ. קיטון1991 Tales from the Cryptסיפורים מהצד האפלקטגורתפקיד אורח1994אל תשתו מהמיםאקסל מגי1996–2000 Spin Cityספין סיטימייקל "מייק" פלהרטי2002 Clone Highתפקיד אורח; דיבוב2004 Scrubsסקראבסדוקטור קווין קסי2006 The Magic 7מרסל מגוטדיבוב Boston Legal בוסטון ליגלדניאל פוסטתפקיד אורח2010–2015 The Good Wifeהאישה הטובהלואיס קנינג2011, 2017 Curb Your Enthusiasmתרגיעעצמו2013–2014  The Michael J. Fox Showמייקלמייק הנרי2025Shrinkingשרינקינג

קישורים חיצוניים









 הערות שוליים 

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:מדבבים קנדים
קטגוריה:אמריקאים ממוצא אירי
קטגוריה:זוכי פרס גילדת שחקני המסך - שחקנים
קטגוריה:זוכי אמי בפריים טיים: שחקן ראשי בקומדיה
קטגוריה:זוכי אמי בפריים טיים: שחקן אורח בדרמה
קטגוריה:זוכי פרס גלובוס הזהב: טלוויזיה: שחקן בתוכנית מוזיקלית או קומית
קטגוריה:זוכי אוסקר: פרס ז'אן הרשולט לפעילות הומניטרית
קטגוריה:אמריקאים שהופיעו ברשימת טיים 100
קטגוריה:קנדים שהופיעו ברשימת טיים 100
קטגוריה:אישים שהונצחו בשדרת הכוכבים של הוליווד: קולנוע
קטגוריה:מהגרים מקנדה לארצות הברית
קטגוריה:זוכי פרס סאטורן לשחקן ראשי בקולנוע
קטגוריה:מעוטרי מדליית החירות הנשיאותית
קטגוריה:אמריקאים שנולדו ב-1961